Aðstæður á eyjunni eru erfiðar en sjóðandi heit gufa og leðja gýs úr gígnum og jarðfræðingar segja jarðhræringar hafa aukist . EPA / ARHT Átta meðlimir sérsveita herafla Nýja-Sjálands munu freista þess að fara í land á eldfjallaeyjunni Whakaari við fyrstu birtu á morgun , föstudag . Þar munu þeir reyna að finna og ná líkum þeirra átta sem enn er saknað . Minnst sex lík hafa fundist úr lofti . Aðstæður á eyjunni eru erfiðar en sjóðandi heit gufa og leðja gýs úr gígnum og jarðfræðingar segja jarðhræringar hafa aukist . Herskipið HMNZS Wellington verður notað til að flytja sérsveitarmennina en á blaðamannafundi í nótt sagi Mike Clement , yfirmaður hjá lögreglunni , að aðgerðin væri alls ekki hættulaus . Allt yrði þó reynt til að ná líkunum af eyjunni . Auk þeirra átta sem taldir eru vera enn á eyjunni eru átta látnir . Þar að auki er eins til viðbótar saknað . Margir eru alvarlega slasaðir og mjög illa brunnir . Sjá einnig : Blöðrur og brunasár þökktu líkama allraÚtlit er fyrir rigningu á næstu dögum . Talið er að þegar rignir á öskuna sem þekur eyjuna og líkin , muni hún harðna verulega og gera það mun erfiðara að ná líkunum . Fjölskyldumeðlimir og ættingjar þeirra sem saknað er hafa síðustu daga þrýst á yfirvöld Nýja-Sjálands og beðið um að fá að fara til Whakaari og sækja lík þeirra . New Zealand Herald segir einn ættingja Tipene Maangi , sem dó á eyjunni , hafa skrifað á samfélagsmiðlum um það hve hræðilegt það væri að þeim væri ekki hleypt á land á Whakaari til að sækja hann . Þá sendi Mark Inman , bróðir annars sem dó , bréf til Jacinda Ardern , forsætisráðherra landsins , þar sem hann bað um leyfi til að fara á land á eyjunni . Aðstæður á eyjunni væru þannig að fjölskyldan hefði líklegast ekki lengur möguleika á því að halda jarðarför með opinni kistu . Nú væri útlit fyrir að fjölskyldan gæti ekki einu sinni jarðað lík bróður hans yfir höfuð . Það væri allt vegna hægagangs yfirvalda . Ástandið á eyjunni er þó langt frá því að vera öruggt , samkvæmt sérfræðingum og hafa líkurnar á öðru eldgosi aukist . Sérsveitarmennirnir sem munu reyna að fara á land munu til dæmis þurfa að klæðast sérstökum verndarbúnaði . Sex eru látnir eftir eldgos á eyju við Nýja-Sjáland í gærnótt og átta er enn saknað .